southern blight (Sclerotium rolfsii ) on sugar beet (Beta vulgaris ssp. vulgaris (sugar beet group)) - 5423960
Description: Masses of sclerotia of Sclerotium rolfsii on an infected sugarbeet.
Area: Vegetables - Sugar Beet Image Number: 5423960 seegogga se droomhuisie in die binneland | Seegogga se Bloggie
← I believe I can fly 6: veg of vlug? Tips as jou voeltjie wegvlieg.
BOEKBESPREKING: Verlos deur genade deur Jill Eileen Smith →
Posted on Mei 15, 2019	by seegogga
Seegogga kruip nou al geruime tyd weg in ‘n leë ou alikrukskulp. Dis baie makliker om opgekrul daar te lê en te kyk wat ander doen, as om uit te klim en te woeker en te werk en te doen.
Sy weet sy moet woordsnoere maak, maar sy het net nie krag nie. Sy weet van pêrelsnoere, en seegraskettinkies, maar om woordsnoere te maak, moet ‘n mens dink, en sy is juis op die oomblik so suf gedink.
Veilig en donker en weg van die wereld af – hier lê sy en jammerkry vir haarself. Sy sien die towerinne se vrolike geskarrel in hulle spesiale dorpie, en sy wil graag gaan, maar ai, sy kom net nie sover nie. Sy hoor hulle roep, saggies en geduldig. ” Gentle” is die woord wat in haar kop spring. Hulle is almal sooo dierbaar.
Seegogga dink sy moet haar eie huisie ontwerp – ‘n skulphuisie amper soos die een hier by die see. Sy hoor daar is ‘n dinee, en sy is so lief vir knibbel! Terwyl sy nog wonder oor haar huisie, stuur die towerinne vir haar ‘n foto van die allermooiste huisie denkbaar. Hulle het haar sowaar verras! Sy hoef nie ‘n nuwe huisie te ontwerp nie, hulle het sommer vir haar enetjie gekry -pragtig, vol landsblommetjies, maar met die mooiste turkoois afwerkings en blompotte om te pas by haar – iets wat die see bietjie nader bring en die huisie vir haar so ongelooflik mooi maak! Hulle het tot vir haar ‘n paar linedance bootjies daar neergesit! Die Towerinne is sowaar ongelooflik, dink sy gelukkig.
Sy strek haar knypertjies styf- styf uit, en wikkel uit die skulp uit – in die vrolike sonlig in. Sy rek en strek. Toe lag sy heerlik. Sy gaan dadelik aan die werk spring. Daar is heerlike kossies wat sy wil saamneem – Mosselsop, allekruk voorgereg, suurvytjiekonfyt, mmm waterblommetjie bredie en soet duineheuning. Vir die wis en die onwis gooi sy ‘n paar bottels Strandveldwyn ook in haar mandjie. Sy gaan Rebusfontein toe! Na die beste vriendinne ooit!
Seegogga stuur gou ‘n riemtelegram Soweto toe. Sy wil vir Patricia, Trevor Noah se ma, ook nooi om saam te kom. En ‘n sy stuur ‘n duifie op Hemel toe. Haar eie ma moet ook daar wees. Twee sulke besonderse mense! Sy hoop sooo hulle kan kom. Daar is so baie wat sy vir hulle wil sê en wil vra.
Op die nippertjie gooi sy ook ‘n paar stiletto’s in. ‘n Mens weet nooit…..
“Rebusfontein, hier kom ek!”
Kom ons kuier, begrawe strydbyle, bou brûe, smee vriendskappe en smul lekker saam soos net Rebusfonteiners kan.Lees hier om te sien wat die Towerinne alles doen:
24 Responses to seegogga se droomhuisie in die binneland
Mei 15, 2019 om 7:23 nm
Hoera! Sien uit na die waterblommetjiebredie – njam, njam!
Mei 15, 2019 om 7:30 nm
Jong, ek is nie n wafferse kok nie, maar ek glo die waterblommetjie bredie sal reg wees Bly jy hou daarvan!
Mei 15, 2019 om 7:25 nm
Seegogga, jy is hier! Jou huisie is net die mooiste ooit. En jou eetgoed! Ons kon nie wag dat jy opdaag nie, welkom, welkom!!!
Mei 15, 2019 om 7:36 nm
Ag dankie dat julle so goed is vir my Una! Ek gaan so lekker hier bly! Wie weet? Dalk kry ek eendag n woordsnoer ook reg!
Mei 15, 2019 om 8:35 nm
Jou huisie is so absoluut jy!!!
Mei 15, 2019 om 8:18 nm
Seegoggels! So bly jy is op pad en jou kos laat my mond behoorlik water! Alles waarvoor ek so lief is! Ons wag vir jou in Rebusfontein. ❤️
Mei 15, 2019 om 8:48 nm
Ai Toortsie, jt het vir my die lif op die pad gegooi sodat ek nie verdwaal het nie. El kan nie wag om julle qlmal weer te sien om daardie lang tafel nie. Miskien broei ons daar wonderlike nuwe avonturw uit: misdaad, romanses, reise en allehande avonture!
Mei 15, 2019 om 9:02 nm
Erg opwindend! ❤️
Mei 15, 2019 om 9:11 nm
Hallooo! Welkom terug in ons midde. Mwah!
Mei 15, 2019 om 9:38 nm
Mei 15, 2019 om 9:40 nm
Ah jy is oppad, ons wag om jou te verwelkom. Waterblommetjies…nog altyd gewonder hoe smaak so ‘n bredie.
Mei 16, 2019 om 11:18 vm
Mosselsop! Jy maak my dag, Seegogga!
Mei 16, 2019 om 11:38 vm
Mmm so bly nog iemand hou baie daarvan
Mei 16, 2019 om 6:35 nm
Jahoooo, jippiejaaijey uiteindelik is jy hier. Love jou huisie! Het jy die jêm tertjies gekry wat ek op jiu kombuis tafel gelos het?
Mei 16, 2019 om 10:12 nm
O is dit jy wat hulle daar gesit het? Baie dankie! Dit was smullekker! ( maar munie vir Tòrtsie sê ek get daarvan geëet nie, hoor!)
Mei 17, 2019 om 5:32 vm
Nee jong Toortsie sal my afslag oor ek al die verkeerde goed aangee
Mei 17, 2019 om 6:33 vm
Die lekker ding is- in Rebusfontein kan ons eet wat ons wil- sonder enige nagevolge! Het iemand dalk tiramisu ook gebring vir die dinee?
Mei 17, 2019 om 6:43 vm
Goggie, ek was te besig om die menu behoorlik te bestudeer. Hopelik settle dinge om my sodat ek weer kan deelneem aan al die verrigtinge…
Mei 17, 2019 om 9:52 vm
Jippie jaai jaai!!! Jy is hier!!!
Mei 18, 2019 om 10:48 vm
Seegogga jy is my favourite al daardie kossies wat jy so noem het ek nog nooit geproe nie en nou gaan ek die kans kry om dit te doen. Jippie!!!! Baie bly jou moeksie kom ook saam kuier. Daar is tog so baie wat n mens hul nog wil vra en vertel. Sien jou bietjie later.
Mei 18, 2019 om 11:17 nm
Jy sal maar in d Kaap moet kom kuier as jy weer eendag SA kom besoek!
Mei 19, 2019 om 3:45 vm
Sal beslis so maak. Ek was maar my lewe lank n ou Vaalpens.
Mei 20, 2019 om 9:28 vm
Nouja! Daar is nuwe dinge om tw onrdek hier! Ek en Toorts sal jou inlei!
Mei 20, 2019 om 9:34 vm
Dankie sie uit daarna.
139 913 ste besoeker! Lekker lees.